pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ เตรียมเดินทางตรวจราชการ จ.สระแก้ว 25 พ.ย.นี้ ติดตามความคืบหน้าพื้นที่ก่อสร้างอาคาร CIQ กรมศุลกากร อ.อรัญประเทศ ตรวจเยี่ยมจุดผ่านแดนถาวรบ้านคลองลึก
วันพฤหัสบดีที่ 23 พฤศจิกายน 2566
23/11/2566
โฆษกรัฐบาลเผย นายกฯ เตรียมเดินทางตรวจราชการ จ.สระแก้ว 25 พ.ย.นี้ ติดตามความคืบหน้าพื้นที่ก่อสร้างอาคาร CIQ กรมศุลกากร อ.อรัญประเทศ ตรวจเยี่ยมจุดผ่านแดนถาวรบ้านคลองลึก
โฆษกรัฐบาลเผย นายกฯ เตรียมเดินทางตรวจราชการ จ.สระแก้ว 25 พ.ย.นี้ ติดตามความคืบหน้าพื้นที่ก่อสร้างอาคาร CIQ กรมศุลกากร อ.อรัญประเทศ ตรวจเยี่ยมจุดผ่านแดนถาวรบ้านคลองลึก-นิคมอุตสาหกรรมสระแก้ว
วันที่ 23 พฤศจิกายน 2566 นายชัย วัชรงค์ โฆษกประจําสํานักนายกรัฐมนตรี เผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เตรียมเดินทางลงพื้นที่ตรวจราชการ จ.สระแก้ว ในวันเสาร์ที่ 25 พฤศจิกายน 2566 เพื่อติดตามงานและตรวจเยี่ยมงาน 3 จุดที่ อ.อรัญประเทศ คือ 1) ติดตามความคืบหน้าพื้นที่ก่อสร้างอาคาร CIQ ของกรมศุลกากร 2) ตรวจเยี่ยมจุดผ่านแดนถาวรบ้านคลองลึก และ 3) ตรวจเยี่ยมนิคมอุตสาหกรรมสระแก้ว โดยนายสุริยะ จึงรุ่งเรืองกิจ รัฐมนตรีว่าการกระทรวงคมนาคม นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม นายนฤตม์ เทอดสถีรศักดิ์ เลขาธิการสํานักงานคณะกรรมการส่งเสริมการลงทุน นายพงศ์ศรัณย์ อัศวชัยโสภณ รองเลขาธิการนายกรัฐมนตรีฝ่ายการเมือง ร่วมคณะตรวจราชการ ซึ่งในเวลาประมาณ 10.30 น. นายกรัฐมนตรีจะออกเดินทางจากท่าอากาศยานทหาร 2 กองบิน 6 (บน.6) ดอนเมือง กรุงเทพฯ ไปยังท่าอากาศทหารกองบิน 3 ต.ห้วยโจด อ.วัฒนานคร จ.สระแก้ว
โฆษกประจําสํานักนายกรัฐมนตรีกล่าวถึงภารกิจแรกของนายกรัฐมนตรี ในเวลา 13.00 น. นายกรัฐมนตรีจะติดตามความคืบหน้าพื้นที่ก่อสร้างอาคาร CIQ (Customs Immigration and Quarantine) ของกรมศุลกากร อ.อรัญประเทศ จ.สระแก้ว ณ สะพานมิตรภาพไทย-กัมพูชา (บ้านหนองเอี่ยน-สตึงบท) ต.ท่าข้าม อ.อรัญประเทศ จ.สระแก้ว โดยการก่อสร้างอาคาร CIQ ของกรมศุลกากร เพื่อรองรับการเปิดใช้สะพานมิตรภาพไทย-กัมพูชา (บ้านหนองเอี่ยน-สตึงบท) อย่างเป็นทางการ ที่จะช่วยอํานวยความสะดวกการขนส่งสินค้าข้ามแดน และลดความแออัดของจุดผ่านแดนถาวรบ้านคลองลึก ซึ่งเป็นช่องทางการค้าหลักที่ใหญ่ที่สุดระหว่างไทยกับกัมพูชาในปัจจุบัน
โฆษกประจําสํานักนายกรัฐมนตรีกล่าวอีกว่า จากนั้น เวลา 14.15 น. นายกรัฐมนตรีจะไปตรวจเยี่ยมจุดผ่านแดนถาวรบ้านคลองลึก อ.อรัญประเทศ จ.สระแก้ว โดยจุดผ่านแดนถาวรบ้านคลองลึก หรือที่รู้จักอีกชื่อในนามด่านอรัญประเทศ เป็นจุดผ่านแดนถาวรระหว่างประเทศไทยและกัมพูชา ตั้งอยู่ในพื้นที่บ้านคลองลึก ต.อรัญประเทศ อ.อรัญประเทศ มีนักเดินทางผ่านเข้า-ออกเป็นจํานวนมากทั้งนักท่องเที่ยวและผู้ค้าขาย บริเวณใกล้เคียงเป็นที่ตั้งของตลาดโรงเกลือ ที่ได้ชื่อว่าเป็นตลาดการค้าชายแดนภาคตะวันออกที่ใหญ่ที่สุดในประเทศไทย และสําหรับภารกิจที่ 3 ในเวลาประมาณ 15.30 น. นายกรัฐมนตรีจะตรวจเยี่ยมนิคมอุตสาหกรรมสระแก้ว ต.ป่าไร่ อ.อรัญประเทศ จ.สระแก้ว จากนั้น นายกรัฐมนตรีเดินทางกลับกรุงเทพมหานคร
รัฐบาลไทย-ข่าวทำเนียบรัฐบาล-รัฐบาลเดินหน้าเพิ่มขีดความสามารถอุตสาหกรรมการบิน รองรับการเติบโตภาคการท่องเที่ยวของประเทศ
วันพฤหัสบดีที่ 23 พฤศจิกายน 2566
รัฐบาลเดินหน้าเพิ่มขีดความสามารถอุตสาหกรรมการบิน รองรับการเติบโตภาคการท่องเที่ยวของประเทศ
.....
จากนโยบายกระตุ้นเศรษฐกิจและเพิ่มขีดความสามารถอุตสาหกรรมการท่องเที่ยวของรัฐบาล รวมถึงการวางระบบโครงสร้างพื้นฐาน และสถานการณ์โควิด-19 ที่คลี่คลายลง ทําให้ อุตสาหกรรมการบินและภาคการท่องเที่ยวเริ่มฟื้นตัว โดยท่าอากาศยานไทย 6 แห่ง ได้แก่ ท่าอากาศยานสุวรรณภูมิ ท่าอากาศยานดอนเมือง ท่าอากาศยานเชียงใหม่ ท่าอากาศยานแม่ฟ้าหลวง เชียงราย ท่าอากาศยานภูเก็ต และท่าอากาศยานหาดใหญ่ มีกําไรสุทธิเพิ่มขึ้น
.
ประกอบกับมาตรการ VISA Free ให้กับนักท่องเที่ยวชาวจีน คาซัคสถาน อินเดียและไต้หวัน ที่ช่วยกระตุ้นเศรษฐกิจการท่องเที่ยว มีเที่ยวบินเพิ่มขึ้น 62.22% และมีผู้โดยสารรวม 100.06 ล้านคน เพิ่มขึ้น 114.31% เมื่อเปรียบเทียบกับปีก่อน ขณะที่ กําไรสุทธิของ ทอท. อยู่ที่ 8,790.87 ล้านบาท ซึ่งเมื่อเทียบกับปีก่อนที่มีผลขาดทุนกว่า 1 หมื่นล้านบาท
.
เพื่อรองรับการเติบโตของภาคการท่องเที่ยว และพัฒนาท่าอากาศยานอย่างครบวงจร ซึ่งจะช่วยเพิ่มขีดความสามารถรองรับเที่ยวบิน และผู้โดยสารได้อีกเป็นจํานวนมาก นายกรัฐมนตรี สั่งการให้ดูแลความสะดวกสบาย ดึงดูดนักท่องเที่ยวจากทั่วทุกมุมโลก ช่วยเพิ่มศักยภาพอุตสาหกรรมการบิน และการท่องเที่ยวของไทย ซึ่งในท้ายที่สุดจะรวมเป็นการขับเคลื่อนเศรษฐกิจ ฟื้นฟูเศรษฐกิจภาพรวมของประเทศ
.
อ่านเพิ่มเติม คลิกhttps://www.thaigov.go.th/news/contents/details/75069
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กระทรวงเกษตรฯ แจงเกษตรกรเตรียมลงทะเบียนขอออก “โฉนดเพื่อการเกษตร” พร้อมแจกฉบับแรก 15 ม.ค. 67 แน่นอน
วันพฤหัสบดีที่ 23 พฤศจิกายน 2566
กระทรวงเกษตรฯ แจงเกษตรกรเตรียมลงทะเบียนขอออก “โฉนดเพื่อการเกษตร” พร้อมแจกฉบับแรก 15 ม.ค. 67 แน่นอน
กระทรวงเกษตรฯ แจงเกษตรกรเตรียมลงทะเบียนขอออก “โฉนดเพื่อการเกษตร” พร้อมแจกฉบับแรก 15 ม.ค. 67 แน่นอน
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เปิดเผยถึงความก้าวหน้าการดําเนินการเปลี่ยนพื้นที่ ส.ป.ก. 4-01 เป็นโฉนดเพื่อการเกษตร ภายหลังเป็นประธานการประชุมคณะกรรมการปฏิรูปที่ดินเพื่อเกษตรกรรม (คปก.) ครั้งที่ 7/2566 โดยมีนายประยูร อินสกุล ปลัดกระทรวงเกษตรและสหกรณ์ นายวิณะโรจน์ ทรัพย์ส่งสุข เลขาธิการสํานักงานการปฏิรูปที่ดินเพื่อเกษตรกรรม (ส.ป.ก.) และผู้เกี่ยวข้องเข้าร่วมประชุม ณ ห้องประชุมไชยยงค์ ชูชาติ สํานักงานการปฏิรูปที่ดินเพื่อเกษตรกรรม ว่า ในวันนี้ที่ประชุมได้ร่วมพิจารณา (ร่าง) ระเบียบคณะกรรมการปฏิรูปที่ดินเพื่อเกษตรกรรม เพื่อดําเนินการปรับปรุงสิทธิ ส.ป.ก. 4-01 เป็นโฉนดเพื่อการเกษตร จํานวน 3 ฉบับ ประกอบด้วย 1) ร่างระเบียบ คปก. ว่าด้วยหลักเกณฑ์ วิธีการและเงื่อนไขในการคัดเลือกและจัดที่ดินให้แก่เกษตรกร การโอนหรือตกทอดทางมรดก สิทธิการเช่าหรือเช่าซื้อ และการจัดการทรัพย์สินและหนี้สินของเกษตรกรที่ได้รับที่ดิน (ฉบับที่...) พ.ศ. ... (ร่างระเบียบคัดเลือก) 2) ร่างระเบียบ คปก. ว่าด้วยการให้เกษตรกรและสถาบันเกษตรกรผู้ได้รับที่ดินจากการปฏิรูปที่ดินเพื่อเกษตรกรรมปฏิบัติเกี่ยวกับการเข้าทําประโยชน์ในที่ดิน (ฉบับที่ ...) พ.ศ. ... (ร่างระเบียบเข้าทําประโยชน์ฯ) และ 3) ร่างระเบียบ คปก. ว่าด้วยหลักเกณฑ์ วิธีการและเงื่อนไขการให้กู้ยืมเงินกองทุนการปฏิรูปที่ดินเพื่อเกษตรกรรมและแก่เกษตรกรและสถาบันเกษตรกรในเขตปฏิรูปที่ดิน (ฉบับที่...) พ.ศ. ... (ร่างระเบียบกู้ยืมเงินกองทุนฯ)
"ที่ประชุมมีมติเห็นชอบการแก้ไขปรับปรุงเกี่ยวกับระเบียบฯ และเอกสารต่าง ๆ โดยก่อนหน้านี้ ส.ป.ก. ได้ดําเนินการจัดรับฟังความคิดเห็น (ร่าง) ระเบียบ คปก. ทั้ง 3 ฉบับ เป็นที่เรียบร้อยแล้ว มีผู้เข้าร่วมทั้งสิ้น 8,232 ราย และมีผู้ร่วมแสดงความคิดเห็นทั้งสิ้น 996 ราย ถือว่าเป็นไปตามกรอบระยะเวลาการดําเนินงานตามที่ได้วางแผนไว้ ซึ่งจากนี้ฝ่ายเลขานุการฯ จะเร่งดําเนินการในส่วนที่เกี่ยวข้อง และจะลงนาม ประกาศในราชกิจจานุเบกษาต่อไป ทั้งนี้ จะเริ่ม Kick Off แจก “โฉนดเพื่อการเกษตร” ฉบับแรกพร้อมกันทั่วประเทศ ภายในวันที่ 15 มกราคม 2567 อย่างแน่นอน" รัฐมนตรีเกษตรฯ กล่าว
อย่างไรก็ตาม การกําหนดพื้นที่เป้าหมายทั่วประเทศ ที่จะเปลี่ยนเป็น “โฉนดเพื่อการเกษตร” ได้นั้น จะต้องเป็นแปลงที่ดินที่ได้รับอนุญาตให้เข้าทําประโยชน์มาแล้วไม่น้อยกว่า 5 ปี และไม่มีการใช้ที่ดินผิดวัตถุประสงค์ โดยเกษตรกรที่สนใจสามารถใช้สิทธิ์ยื่นลงทะเบียนแจ้งความประสงค์ขอออกโฉนดเพื่อการเกษตรได้ 2 ช่องทาง คือ 1) ยื่นด้วยตนเอง ที่ ส.ป.ก. จังหวัด ผ่านช่องทางศูนย์บริการประชาชน และ 2) ผ่านระบบบริการออนไลน์ของ ส.ป.ก.
รัฐบาลไทย-ข่าวทำเนียบรัฐบาล-เปิดแคมเปญนวัตกรรมเสริมแกร่ง "ถั่วเหลืองไทย” ลดการนำเข้า เพิ่มรายได้เกษตรกร
วันพฤหัสบดีที่ 23 พฤศจิกายน 2566
เปิดแคมเปญนวัตกรรมเสริมแกร่ง "ถั่วเหลืองไทย” ลดการนําเข้า เพิ่มรายได้เกษตรกร
.....
รัฐบาลเดินหน้ากระตุ้นเศรษฐกิจฐานราก จัดแคมเปญ “นวัตกรรมเสริมแกร่งถั่วเหลืองไทย เพิ่มรายได้เกษตรกร” ภายใต้หลัก “ตลาดนํา นวัตกรรมเสริม เพิ่มรายได้” เน้นการส่งเสริมการปลูกพืชที่ตลาดมีความต้องการสูง ทดแทนการนําเข้า
.
“ถั่วเหลือง” เป็นพืชเศรษฐกิจที่ตลาดโลกกําลังต้องการ นอกจากนี้ ประเทศไทยจําเป็นต้องพึ่งพาการนําเข้าถั่วเหลืองมากถึง 99% เนื่องจากไทยมีความต้องการใช้ถั่วเหลืองมากถึง 3.2 ล้านตันต่อปี แต่สามารถผลิตถั่วเหลืองได้เพียง 2 - 3 หมื่นตันต่อปี
.
ดังนั้น กระทรวงเกษตรฯ และหน่วยงานที่เกี่ยวข้องจึงร่วมกันศึกษา วิจัย นําเทคโนโลยีและนวัตกรรมสมัยใหม่มาส่งเสริมผลผลิตถั่วเหลืองให้ได้ผลผลิตต่อไร่เพิ่มขึ้น
.
โดยสามารถเพิ่มผลผลิตจาก 267 กิโลกรัมต่อไร่ เป็น 300 - 400 กิโลกรัมต่อไร่ และเกษตรกรสามารถจําหน่ายได้ราคาสูง ในราคาเฉลี่ย 21-24 บาทต่อกิโลกรัม ทําให้ได้ผลตอบแทนสุทธิ ไร่ละ 3,500 - 4,700 บาท ซึ่งมากกว่าผลตอบแทนสุทธิของข้าวเหนียวถึง 2 เท่า
.
สําหรับพื้นที่นําร่องที่ได้รับคัดเลือกในการดําเนินโครงการฯ ได้แก่ อ.แม่ริม และ อ.แม่แตง จ.เชียงใหม่
.
อ่านเพิ่มเติม คลิก:https://www.thaigov.go.th/news/contents/details/75036
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-โฆษกรัฐบาล เผยรัฐบาลพยายามต่อยอดผลหารือ นายกฯ กับภาคเอกชนชั้นนำของโลก
วันพฤหัสบดีที่ 23 พฤศจิกายน 2566
โฆษกรัฐบาล เผยรัฐบาลพยายามต่อยอดผลหารือ นายกฯ กับภาคเอกชนชั้นนําของโลก
เร่งเดินหน้าสานต่อให้เกิดการตกลงทางธุรกิจ ให้เกิดผลเป็นรูปธรรม นําประโยชน์สู่ประเทศโดยเร็ว
วันนี้ (23 พ.ย. 2566) นายสัตวแพทย์ชัย วัชรงค์ โฆษกประจําสํานักนายกรัฐมนตรี เปิดเผยว่า จากการพบหารือระหว่างนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กับผู้บริหารบริษัทภาคเอกชนชั้นนําของสหรัฐฯ หลายบริษัท ระหว่างการเยือนนครซานฟรานซิสโก สหรัฐฯ เพื่อเข้าร่วมการประชุมผู้นําเขตเศรษฐกิจเอเปค ประจําปี 2566 ของนายกรัฐมนตรีนั้น
โฆษกรัฐบาลกล่าวว่า บริษัท Microsoft ประเทศไทย วางแผนที่ใช้ประเทศไทยเป็นศูนย์กลางด้านปัญญาประดิษฐ์ (AI) ในภูมิภาคเอเชีย โดยจะจัดตั้งศูนย์ความเป็นเลิศด้าน AI และพัฒนาข้อมูลระบบคลาวด์ภูมิภาค ซึ่งรัฐบาลไทย และบริษัท Microsoft ได้ลงนามในบันทึกความเข้าใจ (MOU) เพื่อร่วมกันขับเคลื่อนประเทศด้วยดิจิทัล AI โดยบริษัท Microsoft เห็นว่า ไทยมีศักยภาพที่จะเป็น 1 ในศูนย์กลาง AI ในภูมิภาคเอเชีย ซึ่งรัฐบาลไทยเองก็พร้อมที่จะร่วมมือและสนับสนุนแหล่งพลังงานหมุนเวียน เพื่อให้สอดคล้องกับแนวทางการดําเนินงานของบริษัทฯ ที่ภายในปี พ.ศ. 2568 ศูนย์ข้อมูล (Data Centers) ทั้งหมดของ Microsoft ทั่วโลกจะใช้พลังงานหมุนเวียน
ในขณะที่ บริษัทยักษ์ใหญ่ด้าน EV เทสลา (Tesla) มีแผนก่อสร้างโรงงานผลิตรถยนต์ไฟฟ้าขนาดใหญ่แห่งแรกในภูมิภาคอาเซียน และคาดว่าจะสามารถตัดสินใจได้ภายในไตรมาสแรกปี 2567 เนื่องจากก่อนหน้านี้ Tesla ประกาศขยายตลาดรถยนต์ไฟฟ้าในไทย มีการจดทะเบียนตั้งบริษัท เทสลา (ประเทศไทย) และหากมอง อุตสาหกรรม EV ของประเทศไทยถือได้ว่าเป็นจุดศูนย์กลางของเอเชียตะวันออกเฉียงใต้เช่นกัน
“นายกรัฐมนตรีเชื่อว่า การลงทุนเพื่อพัฒนาโครงสร้างพื้นฐานดิจิทัล เพื่อเสริมขีดความสามารถในการรักษาความปลอดภัยทางไซเบอร์ รวมทั้งสนับสนุนการพัฒนาอุตสาหกรรมยานยนต์ไฟฟ้า สร้างห่วงโซ่อุปทาน EV ส่งเสริมให้เกิดนวัตกรรมและอุตสาหกรรม จะช่วยเพิ่มผลผลิตทั้งภาครัฐและภาคธุรกิจ รวมทั้งลดค่าใช้จ่ายที่ไม่จําเป็น ดําเนินงานได้อย่างมีประสิทธิภาพและประสิทธิผลมากขึ้น โดยนายกรัฐมนตรีเชื่อว่า การหารือกับบริษัทชั้นนํา นําเสนอศักยภาพ และนโยบายของประเทศ จะทําให้เกิดความร่วมมือ ฟื้นฟู เสริมความแข็งแกร่งทางเศรษฐกิจของประเทศ เพื่อการหมุนเวียนทางเศรษฐกิจที่ดีขึ้นของไทย” นายสัตวแพทย์ชัย กล่าว
รัฐบาลไทย-ข่าวทำเนียบรัฐบาล-ไทย และ สปป.ลาว ร่วมกันรับมือและแก้ปัญหาหมอกควันข้ามแดน
วันพฤหัสบดีที่ 23 พฤศจิกายน 2566
23/11/2566
ไทย และ สปป.ลาว ร่วมกันรับมือและแก้ปัญหาหมอกควันข้ามแดน
ประเทศไทย และ สปป.ลาว ร่วมกันรับมือและแก้ปัญหาหมอกควันข้ามแดน ภายใต้ยุทธศาสตร์ฟ้าใส โดยไทยพร้อมสนับสนุนองค์ความรู้ด้านวิชาการในการใช้เทคโนโลยีดาวเทียมติดตามตรวจวัดจุดความร้อนและการใช้ประโยชน์ที่ดิน
พล.ต.อ.พัชรวาท วงษ์สุวรรณ รัฐมนตรีว่าการกระทรวงทรัพยากรธรรมชาติและสิ่งแวดล้อม กล่าวว่า กระทรวงทรัพยากรธรรมชาติและสิ่งแวดล้อมของไทย และกระทรวงทรัพยากรธรรมชาติและสิ่งแวดล้อมแห่ง สปป. ลาว ได้ร่วมกันหามาตรการรับมมือและป้องกันฝุ่นละออง PM 2.5 ปัญหาสิ่งแวดล้อมที่สําคัญของสองประเทศ โดยเฉพาะการแก้ปัญหามลพิษจากหมอกควันข้ามแดนและการเร่งรัดจัดทําแผนปฏิบัติการร่วมป้องกันและแก้ปัญหาหมอกควันข้ามแดนภายใต้ยุทธศาสตร์ฟ้าใส (Clear Sky Strategy) โดยประเทศไทยพร้อมให้การสนับสนุนองค์ความรู้ด้านวิชาการในการใช้เทคโนโลยีดาวเทียมติดตามตรวจวัดจุดความร้อน และการใช้ประโยชน์ที่ดิน รวมถึง ถ่ายทอดประสบการณ์บริหารจัดการเกษตรในพื้นที่สูง การจัดทําแผนที่เสี่ยงไฟ และการศึกษาเรียนรู้เพื่อการเฝ้าระวังและป้องกันไฟป่า ทั้งนี้ 2 ประเทศยังได้ดําเนินงานภายใต้บันทึกความเข้าใจ (MOU) มาต่อเนื่อง เช่น โครงการจัดสร้างสวนรุกขชาติไทย – ลาว // แผนปฏิบัติการด้านการจัดการมลพิษและสิ่งแวดล้อม // แผนปฏิบัติการด้านนโยบายและแผนทรัพยากรธรรมชาติและสิ่งแวดล้อม // แผนการดําเนินงานความร่วมมือด้านทรัพยากรน้ํา สปป.ลาว – ไทย และอยู่ระหว่างร่วมกันจัดทําบันทึกความร่วมมือด้านการต่อต้านการค้าสัตว์ป่าและพืชป่าที่ผิดกฎหมาย รวมถึง สนับสนุนทางวิชาการแลกเปลี่ยนเรียนรู้เชิงนโยบายระหว่างไทย-สปป.ลาว ด้านการเปลี่ยนแปลงสภาพภูมิอากาศ เพื่อเป็นประโยชน์กําหนดนโยบายดําเนินงานและสนับสนุน สปป.ลาว เพื่อมุ่งสู่การบรรลุเป้าหมายความเป็นกลางทางคาร์บอนและการปล่อยก๊าซเรือนกระจกสุทธิเป็นศูนย์
รัฐบาลไทย-ข่าวทำเนียบรัฐบาล-​ที่ปรึกษารัฐมนตรีว่าการกระทรวงวัฒนธรรม เป็นประธานพิธีเปิดงาน “SOOKSIAM ลำนำ วันเพ็ญ” ต้อนรับเทศกาลลอยกระทง ประจำปีพุทธศักราช 2566 ณ เมืองสุขสยาม ไอคอนสยาม กรุงเทพฯ
วันพฤหัสบดีที่ 23 พฤศจิกายน 2566
​ที่ปรึกษารัฐมนตรีว่าการกระทรวงวัฒนธรรม เป็นประธานพิธีเปิดงาน “SOOKSIAM ลํานํา วันเพ็ญ” ต้อนรับเทศกาลลอยกระทง ประจําปีพุทธศักราช 2566 ณ เมืองสุขสยาม ไอคอนสยาม กรุงเทพฯ
​ที่ปรึกษารัฐมนตรีว่าการกระทรวงวัฒนธรรม เป็นประธานพิธีเปิดงาน “SOOKSIAM ลํานํา วันเพ็ญ” ต้อนรับเทศกาลลอยกระทง ประจําปีพุทธศักราช 2566 ณ เมืองสุขสยาม ไอคอนสยาม กรุงเทพฯ
ที่ปรึกษารัฐมนตรีว่าการกระทรวงวัฒนธรรม เป็นประธานพิธีเปิดงาน “SOOKSIAM ลํานํา วันเพ็ญ” ต้อนรับเทศกาลลอยกระทง ประจําปีพุทธศักราช 2566 ณ เมืองสุขสยาม ไอคอนสยาม กรุงเทพฯ
เมื่อเร็วๆ นี้ นายสุรพล เกียรติไชยากร ที่ปรึกษารัฐมนตรีว่าการกระทรวงวัฒนธรรม เป็นประธานพิธีเปิดงาน “SOOKSIAM ลํานํา วันเพ็ญ” ต้อนรับเทศกาลลอยกระทง ประจําปีพุทธศักราช 2566 โดยมีนางลักขณา นะวิโรจน์ ประธานโครงการเมืองสุขสยาม นายไพรัช วิเศษศิริลักษณ์ ผู้บริหารสายงานบริการลูกค้า บริษัท ไอคอนสยาม จํากัด นายสุรพล เศวตเศรนี ประธานการจัดงาน River Festival 2023 สายน้ําแห่งวัฒนธรรมไทย นายณภัช รัตนศักดิ์ กรรมการผู้จัดการบริษัทสายน้ําแห่งวัฒนธรรม จํากัดและบริษัทไทยเบฟเวอเรจ จํากัด (มหาชน) ผู้แทนกระทรวงวัฒนธรรม หน่วยงานรัฐ เอกชนและหน่วยงานต่าง ๆ ที่ร่วมจัดงานเข้าร่วม ณ เมืองสุขสยาม ไอคอนสยาม ชั้น G กรุงเทพฯ
ทั้งนี้ งาน “SOOKSIAM ลํานํา วันเพ็ญ” ต้อนรับเทศกาลลอยกระทงประจําปีพุทธศักราช 2566 จัดขึ้นระหว่างวันที่ 18 - 30 พฤศจิกายน 2566 เพื่อสืบสานวัฒนธรรมประเพณีอันดีงามและเผยแพร่มรดกภูมิปัญญาของไทยให้เป็นที่รู้จักไปทั่วโลกโดยนํามาต่อยอดด้วยการส่งเสริมการท่องเที่ยวเชิงวัฒนธรรมอย่างยั่งยืน ช่วยกระตุ้นเศรษฐกิจ สร้างรายได้ให้แก่ชุมชนและประเทศสอดคล้องกับนโยบายรัฐบาล ซึ่งงานนี้มีกิจกรรม เช่น การลอยกระทงในบ่อลอยรักษ์โลก จัดแสดงกระทงสุโขทัยขนาดใหญ่ จัดแสดงโคมล้านนาหลากชนิด การแสดงศิลปวัฒนธรรม 4 ภาค การแสดงศิลปะแม่ไม้มวยไทย การแสดงดนตรีรําวงย้อนยุคโรงเรียนสีกัน (วัฒนาอุปถัมภ์) การแสดงของวงโปงลางสะออน การประกวดนางนพมาศ AEC และตลาดย้อนยุค 4 ภาค มีการจําหน่ายอาหาร ขนมและผลิตภัณฑ์ทางวัฒนธรรมต่าง ๆ
สําหรับเทศกาลลอยกระทง ถือเป็นประเพณีที่สําคัญอย่างหนึ่งของประเทศไทย ตรงกับวันขึ้น 15 ค่ํา เดือน 12 ประเพณีที่มีการปฏิบัติสืบทอดกันอย่างต่อเนื่องยาวนานกว่า 700 ปี นับตั้งแต่สมัยกรุงสุโขทัย โดยในสมัยพ่อขุนรามคําแหงมหาราช เรียกประเพณีลอยกระทงนี้ว่า “พิธีจองเปรียง” หรือ “การลอยพระประทีป” มีหลักฐานจากศิลาจารึกหลักที่ 1 กล่าวถึงงานเผาเทียนเล่นไฟว่าเป็นงานรื่นเริงที่ใหญ่ที่สุดของกรุงสุโขทัยสาระสําคัญที่สอดแทรกอยู่ในประเพณีลอยกระทง คือ ความกตัญญูรู้คุณ คนโบราณ เชื่อว่าการลอยกระทงเป็นการขอขมาต่อน้ําและพระแม่คงคา ที่มีส่วนสําคัญในการดํารงชีวิตของมนุษย์ทั้งการอุปโภคและบริโภค ด้วยความสํานึกในบุญคุณของน้ําจึงได้กําหนดวันเพื่อแสดงความกตัญญูขึ้นปีละครั้ง เป็นสิ่งที่สะท้อนให้เห็นว่า คนไทยมีความผูกพันกับสายน้ํานับแต่อดีตจวบจนถึงปัจจุบัน
รัฐบาลไทย-ข่าวทำเนียบรัฐบาล-"บัตรประชาชนไม่ใช่ใครอ้างจะทำก็ทำได้" ปลัด มท. ย้ำเตือนสังคมอย่าหลงเชื่อแฟนเพจรับทำบัตรประชาชน หรือใครก็ตามที่มาแอบอ้างช่วยทำบัตรประชาชน
วันพุธที่ 22 พฤศจิกายน 2566
22/11/2566
"บัตรประชาชนไม่ใช่ใครอ้างจะทําก็ทําได้" ปลัด มท. ย้ําเตือนสังคมอย่าหลงเชื่อแฟนเพจรับทําบัตรประชาชน หรือใครก็ตามที่มาแอบอ้างช่วยทําบัตรประชาชน
"บัตรประชาชนไม่ใช่ใครอ้างจะทําก็ทําได้" ปลัด มท. ย้ําเตือนสังคมอย่าหลงเชื่อแฟนเพจรับทําบัตรประชาชน หรือใครก็ตามที่มาแอบอ้างช่วยทําบัตรประชาชน พร้อมย้ํา สายด่วนศูนย์ดํารงธรรม 1567 พร้อมให้ข้อมูลที่ถูกต้อง และประสานให้ดําเนินการกับผู้กระทําผิดตลอด 24 ชั่วโมง
วันนี้ (22 พ.ย. 66) นายสุทธิพงษ์ จุลเจริญ ปลัดกระทรวงมหาดไทย เปิดเผยถึงกรณีที่กรมการปกครองและกรมสอบสวนคดีพิเศษ (DSI) แถลงข่าวการบูรณาการสนธิกําลังเข้าตรวจค้นและจับกุมขบวนการหลอกลวงทําบัตรประชาชนที่มีลักษณะใช้รูปการประชุมในห้องประชุมกระทรวงมหาดไทยโฆษณาในแฟนเพจ จนทําให้มีผู้หลงเชื่อและเสียเงินให้กับมิจฉาชีพรายละเกือบแสนบาท โดยสามารถจับกุมผู้กระทําผิดได้ในพื้นที่อําเภอแม่สาย จังหวัดเชียงราย อําเภอหนองบัว จังหวัดนครสวรรค์ และอําเภอปากเกร็ด จังหวัดนนทบุรี ซึ่งสามารถตรวจยึดวัสดุอุปกรณ์ สมุดบัญชีที่เกี่ยวข้อง และจะทําการขยายผลต่อเพราะอาจมีความเกี่ยวข้องกับคดีอาชญากรรมอื่น ๆ อีก
นายสุทธิพงษ์ จุลเจริญ ปลัดกระทรวงมหาดไทย กล่าวว่า นี่ไม่ใช่ครั้งแรกที่เกิดเหตุการณ์ลักษณะนี้ ซึ่งที่ผ่านมาก็มีกลุ่มมิจฉาชีพเป็นจํานวนมากมักจะแอบอ้างชื่อ รูปภาพของผู้บริหารระดับสูงของกระทรวงมหาดไทย ไปโพสในโซเชียลมีเดียว่าสามารถช่วยทําให้มีบัตรประชาชนได้ และผู้ที่ตกเป็นเหยื่อก็มักจะเป็นผู้ที่ไม่สามารถทําบัตรประจําตัวประชาชนได้ เพราะไม่มีคุณสมบัติตามกฎหมาย เช่น เป็นคนต่างด้าว เป็นคนไม่มีสถานะทางทะเบียน ซึ่งนอกจากจะต้องสูญเสียเงินเป็นจํานวนมากแล้ว ผู้หลงเชื่อก็จะไม่ได้รับบัตรประจําตัวประชาชน และอาจต้องได้รับโทษตามกฎหมายอีกด้วย
"ขอแจ้งเตือนและเน้นย้ําไปยังพี่น้องประชาชนว่า การจัดทําบัตรประชาชนมีขั้นตอนตามกฎหมายที่กําหนดไว้ชัดเจน กรมการปกครอง กระทรวงมหาดไทยไม่มีนโยบายในการรับทําบัตรประชาชนผ่านช่องทางออนไลน์และไม่มีการเรียกเก็บเงินใด ๆ ที่ไม่เป็นไปตามกฎหมายทั้งสิ้น ดังนั้น หากมีผู้แอบอ้างว่าสามารถจัดทําบัตรประชาชนออนไลน์ให้กับบุคคลได้ นั่นคือ "มิจฉาชีพ" ขอให้พี่น้องประชาชนอย่าได้หลงเชื่อเป็นอันขาด และโทรแจ้งสายด่วนศูนย์ดํารงธรรม 1567 ตลอด 24 ชั่วโมง เพื่อตรวจสอบข้อมูลที่ถูกต้อง และหากเป็นมิจฉาชีพ เจ้าหน้าที่จะได้ประสานดําเนินการนําผู้กระทําความผิดมารับโทษตามกฎหมายต่อไป" นายสุทธิพงษ์ กล่าวย้ําในช่วงท้าย
รัฐบาลไทย-ข่าวทำเนียบรัฐบาล-ไทย - จีน จับมือสร้างความสัมพันธ์ พร้อมเปิดตลาดสินค้าด้านการเกษตร
วันพฤหัสบดีที่ 23 พฤศจิกายน 2566
ไทย - จีน จับมือสร้างความสัมพันธ์ พร้อมเปิดตลาดสินค้าด้านการเกษตร
ไทย - จีน จับมือสร้างความสัมพันธ์ พร้อมเปิดตลาดสินค้าด้านการเกษตร
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เปิดเผยภายหลังหารือร่วมกับ นายหาน
จื้อเฉียง เอกอัครราชทูตสาธารณรัฐประชาชนจีนประจําประเทศไทย (H.E. Mr. Han Zhiqiang) โดยมี ศาสตราจารย์ นฤมล ภิญโญสินวัฒน์ ที่ปรึกษานายกรัฐมนตรี นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ นายระพีภัทร์ จันทรศรีวงศ์ อธิบดีกรมกรมวิชาการเกษตร นายสมชวน รัตนมังคลานนท์ อธิบดีกรมปศุสัตว์ นายฉันทานนท์ วรรณเขจร เลขาธิการสํานักงานเศรษฐกิจการเกษตร นายปณิธาน มีไชยโย ผู้อํานวยการองค์การตลาดเพื่อเกษตรกร ผู้แทนหน่วยงานสังกัดกระทรวงเกษตรและสหกรณ์ และเจ้าหน้าที่ที่เกี่ยวข้อง เข้าร่วม ณ ห้องประชุมกระทรวงเกษตรและสหกรณ์ (112)
สําหรับการหารือในวันนี้ ฝ่ายไทยและฝ่ายจีนได้หารือถึงกําหนดการเดินทางเยือนสาธารณรัฐประชาชนจีนของ ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ในช่วงกลางเดือนธันวาคม 2566 เพื่อลงนามในความตกลงระหว่างไทยและจีนทั้ง 3 ฉบับได้แก่ 1) พิธีสารผลิตภัณฑ์จากผึ้ง 2) ต้นสนใบพาย และ 3) ความตกลงในการแก้ไขพิธีสารสัตว์ปีก รวมทั้งการเดินทางไปต้อนรับขบวนรถไฟขนส่งสินค้าเกษตรซึ่งจะเดินทางไทยไปยังนครเฉิงตู โดยฝ่ายจีนเห็นว่าทั้งสองกิจกรรมมีความสําคัญต่อการพัฒนาความร่วมมือด้านการเกษตร และยินดีให้การสนับสนุนโดยจะแจ้งให้รัฐบาลจีนทราบต่อไป
นอกจากนี้ ในส่วนของความร่วมมือทางวิชาการ ทั้งสองฝ่ายต่างเห็นพ้องที่จะส่งเสริมความร่วมมือทางวิชาการระหว่างกันวิทยาศาสตร์ เทคโนโลยี นวัตกรรมการเกษตรที่ฝ่ายจีนเชี่ยวชาญ การพัฒนาขีดความสามารถของบุคลากร
ซึ่งฝ่ายไทยแสดงความสนใจด้านการผลิตเมล็ดพันธุ์ที่มีความต้านทานโรค เทคโนโลยีสมาร์ทฟาร์ม สําหรับการส่งเสริมการค้าสินค้าเกษตร และฝ่ายจีนได้รายงานถึงความก้าวหน้าการขอเปิดตลาดโคมีชีวิต การผลักดันการนําเข้าสินค้า ณ ด่านท่าเรือกวนเหล่ย โดยฝ่ายจีนรับสินค้าเกษตรจากไทยอีกเป็นจํานวนมาก ในขณะที่ฝ่ายไทยมีสินค้าเกษตรมที่มีคุณภาพมาตรฐานอีกหลายชนิด ทั้งสินค้าพืช ประมง ปศุสัตว์ ที่พร้อมจะเปิดตลาดเข้าสู่จีน รวมถึงนักลงทุนของจีนได้มาลงทุนในไทยครอบคลุมในทุกสาขาและมีแนวโน้มเติบโตขึ้น ทั้งสองฝ่ายจึงได้เห็นพ้องที่จะส่งเสริมการค้าการลงทุน โดยเฉพาะการส่งเสริมให้รัฐวิสาหกิจทั้งสองฝ่ายได้ร่วมมือกันโดยเฉพาะในด้านผลิตภัณฑ์ยางพารา
ทั้งนี้ สาธารณรัฐประชาชนจีนเป็นคู่ค้าสินค้าเกษตรอันดับ 1 ของไทย ในระหว่างปี 2563 – 2565 มีสัดส่วนสินค้าเกษตรร้อยละ 20.70 ของมูลค่าการค้าสินค้าเกษตรกับโลก โดยในปี 2563 มีมูลค่าสินค้าเกษตร 310,785 ล้านบาท และมีมูลค่าเพิ่มขึ้นต่อเนื่องในปี 2564 และ 2565 เป็นมูลค่า 447,403 ล้านบาท และ 498,694 ล้านบาท คิดเป็นมูลค่าการค้าสินค้าเกษตรเฉลี่ยปีละ 418,916 ล้านบาท โดยมีอัตราการค้าเพิ่มขึ้นเฉลี่ยปีละ 26.67 ต่อปี ซึ่งฝ่ายไทยเป็นฝ่ายได้เปรียบดุลการค้ากับสาธารณรัฐประชาชนจีนมาโดยตลอด
รัฐบาลไทย-ข่าวทำเนียบรัฐบาล-รัฐบาล โดย อว. หนุนอุทยานวิทยาศาสตร์ภาคใต้ สร้างผู้ประกอบการเชื่อมระเบียงเขตเศรษฐกิจพิเศษภาคใต้ ตั้งเป้าปี 67 ขับเคลื่อนอุตสาหกรรมฮาลาลสู่ตลาดโลก
วันพฤหัสบดีที่ 23 พฤศจิกายน 2566
รัฐบาล โดย อว. หนุนอุทยานวิทยาศาสตร์ภาคใต้ สร้างผู้ประกอบการเชื่อมระเบียงเขตเศรษฐกิจพิเศษภาคใต้ ตั้งเป้าปี 67 ขับเคลื่อนอุตสาหกรรมฮาลาลสู่ตลาดโลก
.....
วันนี้ (23 พ.ย.66) นายคารม พลพรกลาง รองโฆษกประจําสํานักนายกรัฐมนตรี เปิดเผยว่า รัฐบาล โดยกระทรวงการอุดมศึกษา วิทยาศาสตร์ วิจัยและนวัตกรรม (อว.) เดินหน้าสนับสนุนอุทยานวิทยาศาสตร์ภาคใต้ สร้างผู้ประกอบการเชื่อมระเบียงเขตเศรษฐกิจพิเศษภาคใต้ ตั้งเป้าปี 67 ขับเคลื่อนอุตสาหกรรมฮาลาลสู่ตลาดโลก
นายคารม กล่าววว่า อุทยานวิทยาศาสตร์ภูมิภาค ภาคใต้ มีภารกิจหลักที่สําคัญ คือ การสนับสนุน ส่งเสริม และพัฒนาผู้ประกอบการหรือภาคเอกชน โดยใช้องค์ความรู้ด้านวิทยาศาสตร์ เทคโนโลยีและนวัตกรรม ผสานความเชื่อมโยงระหว่างภาครัฐ ภาคเอกชน ภาคการศึกษา และภาคชุมชนท้องถิ่น เพื่อเพิ่มขีดความสามารถในการแข่งขันให้กับธุรกิจและอุตสาหกรรม ตลอดจนผลักดันผลงานวิจัยของมหาวิทยาลัยสู่การใช้ประโยชน์เชิงพาณิชย์ นอกจากนี้ อุทยานวิทยาศาสตร์ภูมิภาค ภาคใต้ ยังมีจุดเด่นเรื่องของการเชื่อมโยงอัตลักษณ์พื้นที่ โดยเฉพาะอย่างอย่างการสร้างมูลค่าเพิ่มให้กับผลิตภัณฑ์ยางพารา และมีการส่งเสริมนวัตกรรมที่เกี่ยวข้องกับอุตสาหกรรมฮาลาล รวมถึงมีการส่งเสริมให้เกิดเศรษฐกิจสร้างสรรค์ โดยรัฐบาลมีนโยบายที่จะส่งเสริมให้เกิดระเบียงเศรษฐกิจพิเศษภาคใต้ ซึ่งมุ่งเน้นการพัฒนาไปสู่การเป็นประตูเศรษฐกิจแห่งภูมิภาคที่มีศักยภาพในการเชื่อมโยงโครงข่ายการคมนาคมขนส่ง และการค้าของประเทศ ซึ่งอุทยานวิทยาศาสตร์ จะมีบทบาทสําคัญในการสร้างนวัตกรรมเพื่อการพัฒนาเศรษฐกิจในพื้นที่บนฐานนวัตกรรม และกลไกสําคัญในการพัฒนา
“รัฐบาล โดยกระทรวงการอุดมศึกษา วิทยาศาสตร์ วิจัยและนวัตกรรม พร้อมจะผลักดันอย่างเต็มที่ ให้อุทยานวิทยาศาสตร์มีบทบาทนําในการจัดทําแผนพัฒนาระเบียงระเบียงเศรษฐกิจในภาคใต้และภาคอื่น เพื่อกระจายความเติบโตทางเศรษฐกิจ ลดความเลื่อมล้ํา สร้างความเข้มแข็งให้เศรษฐกิจไทยในทุกพื้นที่ โดยตั้งเป้าให้อุทยานวิทยาศาสตร์ภูมิภาคภาคใต้ เป็นศูนย์กลางในการพัฒนาศักยภาพผู้ประกอบการฮาลาลของประเทศ ในปี 2567 ซึ่งจะมุ่งเน้นการขับเคลื่อน “อุตสาหกรรมฮาลาลสู่ตลาดโลก” เพื่อพัฒนาผู้ประกอบการฮาลาลด้วยวิทยาศาสตร์ เทคโนโลยีและนวัตกรรม รวมถึงส่งเสริมและสนับสนุนให้ประเทศไทยเป็นฐานการผลิตและส่งออกสินค้าและบริการฮาลาลที่สําคัญในภูมิภาคอาเซียนและระดับโลก” นายคารม ย้ํา
รัฐบาลไทย-ข่าวทำเนียบรัฐบาล-​กระทรวงเกษตรฯ ร่วมแถลงข่าวการจัด “งานวันกาชาด 100 ปี พุทธศักราช 2566” ซึ่งจะจัดขึ้นระหว่างวันที่ 8 – 18 ธันวาคม 2566 ณ สวนลุมพินี
วันพฤหัสบดีที่ 23 พฤศจิกายน 2566
​กระทรวงเกษตรฯ ร่วมแถลงข่าวการจัด “งานวันกาชาด 100 ปี พุทธศักราช 2566” ซึ่งจะจัดขึ้นระหว่างวันที่ 8 – 18 ธันวาคม 2566 ณ สวนลุมพินี
​กระทรวงเกษตรฯ ร่วมแถลงข่าวการจัด “งานวันกาชาด 100 ปี พุทธศักราช 2566” ซึ่งจะจัดขึ้นระหว่างวันที่ 8 – 18 ธันวาคม 2566 ณ สวนลุมพินี
นายนวนิตย์ พลเคน ผู้ตรวจราชการกระทรวงเกษตรและสหกรณ์ ได้รับมอบหมายจากปลัดกระทรวงเกษตรและสหกรณ์ ให้เป็นผู้แทนเข้าร่วมแถลงข่าวการจัด “งานวันกาชาด 100 ปี พุทธศักราช 2566” ภายใต้แนวคิด “รื่นรมย์สุขฤดี ณ ที่แห่งการให้” ซึ่งจะจัดขึ้นระหว่างวันที่ 8 – 18 ธันวาคม 2566 ตั้งแต่เวลา 11.00 – 22.00 น. บริเวณสวนลุมพินี และบนแพลตฟอร์มออนไลน์ www.redcrossfair.com ตลอด 24 ชั่วโมง โดยมีนายเตช บุนนาค เลขาธิการสภากาชาดไทย ในฐานะประธานกรรมการอํานวยการจัดงานกาชาดประจําปี 2566 เป็นประธานการแถลงข่าว พร้อมด้วยหน่วยงานที่เกี่ยวข้อง ณ ศูนย์นันทนาการลุมพินี สวนลุมพินี โดยในปีนี้จะได้พบกับกิจกรรมย้อนวันวานงานวันกาชาด 100 ปี สนุกกับกิจกรรมเพื่อการกุศลและความบันเทิง ลุ้นรับรางวัลใหญ่สอยดาว-สลากกาชาด ช็อปสินค้าและอิ่มอร่อยกับร้านค้ามากมาย พร้อมเชิญชวนนุ่งโจงห่มไทยเที่ยวงานกาชาด
รัฐบาลไทย-ข่าวทำเนียบรัฐบาล-รองปลัดเกษตรฯ ประชุมคณะอนุกรรมการพืชสวน ครั้งที่ 6/2566
วันพฤหัสบดีที่ 23 พฤศจิกายน 2566
รองปลัดเกษตรฯ ประชุมคณะอนุกรรมการพืชสวน ครั้งที่ 6/2566
รองปลัดเกษตรฯ ประชุมคณะอนุกรรมการพืชสวน ครั้งที่ 6/2566
วันพฤหัสบดีที่ 23 พฤศจิกายน 2566 เวลา 13.30 น. นายอภัย สุทธิสังข์ วันพฤหัสบดีที่ 23 พฤศจิกายน 2566 เวลา 13.30 น. นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมคณะอนุกรรมการพืชสวน ครั้งที่ 6/2566 ณ ห้องประชุม 134 กระทรวงเกษตรและสหกรณื และผ่านระบบ Zoom Meeting มีเรื่องสําคัญในที่ประชุมดังนี้
1) สถานการณ์กาแฟปี 2567 (ปีการผลิต 2566/67)
2) การขอนําเข้ากาแฟคั่ว ปี 2566 ครั้งที่ 5 ภายใต้ความตกลง AFTA
3) การขอนําเข้ากาแฟสําเร็จรูป ปี 2566 ครั้งที่ 5 ภายใต้ความตกลง AFTA
4) การขอนําเข้ากาแฟสําเร็จรูปผสม ปี 2566 ครั้งที่ 5 ภายใต้ความตกลง AFTA
5) หลักเกณฑ์การนําเข้าเมล็ดกาแฟดิบ กาแฟคั่ว กาแฟสําเร็จรูป กาแฟสําเร็จรูปผสม เพื่อใช้ในประเทศ และเพื่อการส่งออกตามความตกลงเขตการค้าเสรีอาเซียน ปี 2567กระทรวงเกษตรและสหกรณ์ เป็นประธานการประชุมคณะอนุกรรมการพืชสวน ครั้งที่ 6/2566 ณ ห้องประชุม 134 กระทรวงเกษตรและสหกรณื และผ่านระบบ Zoom Meeting มีเรื่องสําคัญในที่ประชุมดังนี้
1) สถานการณ์กาแฟปี 2567 (ปีการผลิต 2566/67)
2) การขอนําเข้ากาแฟคั่ว ปี 2566 ครั้งที่ 5 ภายใต้ความตกลง AFTA
3) การขอนําเข้ากาแฟสําเร็จรูป ปี 2566 ครั้งที่ 5 ภายใต้ความตกลง AFTA
4) การขอนําเข้ากาแฟสําเร็จรูปผสม ปี 2566 ครั้งที่ 5 ภายใต้ความตกลง AFTA
5) หลักเกณฑ์การนําเข้าเมล็ดกาแฟดิบ กาแฟคั่ว กาแฟสําเร็จรูป กาแฟสําเร็จรูปผสม เพื่อใช้ในประเทศ และเพื่อการส่งออกตามความตกลงเขตการค้าเสรีอาเซียน ปี 2567
รัฐบาลไทย-ข่าวทำเนียบรัฐบาล-รัฐบาล โดย อว. หนุนอุทยานวิทยาศาสตร์ภาคใต้ สร้างผู้ประกอบการเชื่อมระเบียงเขตเศรษฐกิจพิเศษภาคใต้ ตั้งเป้าปี 67 ขับเคลื่อนอุตสาหกรรมฮาลาลสู่ตลาดโลก
วันพฤหัสบดีที่ 23 พฤศจิกายน 2566
23/11/2566
รัฐบาล โดย อว. หนุนอุทยานวิทยาศาสตร์ภาคใต้ สร้างผู้ประกอบการเชื่อมระเบียงเขตเศรษฐกิจพิเศษภาคใต้ ตั้งเป้าปี 67 ขับเคลื่อนอุตสาหกรรมฮาลาลสู่ตลาดโลก
รัฐบาล โดย อว. หนุนอุทยานวิทยาศาสตร์ภาคใต้ สร้างผู้ประกอบการเชื่อมระเบียงเขตเศรษฐกิจพิเศษภาคใต้ ตั้งเป้าปี 67 ขับเคลื่อนอุตสาหกรรมฮาลาลสู่ตลาดโลก
วันนี้ (23 พ.ย.66) นายคารม พลพรกลาง รองโฆษกประจําสํานักนายกรัฐมนตรี เปิดเผยว่า รัฐบาล โดยกระทรวงการอุดมศึกษา วิทยาศาสตร์ วิจัยและนวัตกรรม (อว.) เดินหน้าสนับสนุนอุทยานวิทยาศาสตร์ภาคใต้ สร้างผู้ประกอบการเชื่อมระเบียงเขตเศรษฐกิจพิเศษภาคใต้ ตั้งเป้าปี 67 ขับเคลื่อนอุตสาหกรรมฮาลาลสู่ตลาดโลก
นายคารม กล่าววว่า อุทยานวิทยาศาสตร์ภูมิภาค ภาคใต้ มีภารกิจหลักที่สําคัญ คือ การสนับสนุน ส่งเสริม และพัฒนาผู้ประกอบการหรือภาคเอกชน โดยใช้องค์ความรู้ด้านวิทยาศาสตร์ เทคโนโลยีและนวัตกรรม ผสานความเชื่อมโยงระหว่างภาครัฐ ภาคเอกชน ภาคการศึกษา และภาคชุมชนท้องถิ่น เพื่อเพิ่มขีดความสามารถในการแข่งขันให้กับธุรกิจและอุตสาหกรรม ตลอดจนผลักดันผลงานวิจัยของมหาวิทยาลัยสู่การใช้ประโยชน์เชิงพาณิชย์ นอกจากนี้ อุทยานวิทยาศาสตร์ภูมิภาค ภาคใต้ ยังมีจุดเด่นเรื่องของการเชื่อมโยงอัตลักษณ์พื้นที่ โดยเฉพาะอย่างอย่างการสร้างมูลค่าเพิ่มให้กับผลิตภัณฑ์ยางพารา และมีการส่งเสริมนวัตกรรมที่เกี่ยวข้องกับอุตสาหกรรมฮาลาล รวมถึงมีการส่งเสริมให้เกิดเศรษฐกิจสร้างสรรค์ โดยรัฐบาลมีนโยบายที่จะส่งเสริมให้เกิดระเบียงเศรษฐกิจพิเศษภาคใต้ ซึ่งมุ่งเน้นการพัฒนาไปสู่การเป็นประตูเศรษฐกิจแห่งภูมิภาคที่มีศักยภาพในการเชื่อมโยงโครงข่ายการคมนาคมขนส่ง และการค้าของประเทศ ซึ่งอุทยานวิทยาศาสตร์ จะมีบทบาทสําคัญในการสร้างนวัตกรรมเพื่อการพัฒนาเศรษฐกิจในพื้นที่บนฐานนวัตกรรม และกลไกสําคัญในการพัฒนา
“รัฐบาล โดยกระทรวงการอุดมศึกษา วิทยาศาสตร์ วิจัยและนวัตกรรม พร้อมจะผลักดันอย่างเต็มที่ ให้อุทยานวิทยาศาสตร์มีบทบาทนําในการจัดทําแผนพัฒนาระเบียงระเบียงเศรษฐกิจในภาคใต้และภาคอื่น เพื่อกระจายความเติบโตทางเศรษฐกิจ ลดความเลื่อมล้ํา สร้างความเข้มแข็งให้เศรษฐกิจไทยในทุกพื้นที่ โดยตั้งเป้าให้อุทยานวิทยาศาสตร์ภูมิภาคภาคใต้ เป็นศูนย์กลางในการพัฒนาศักยภาพผู้ประกอบการฮาลาลของประเทศ ในปี 2567 ซึ่งจะมุ่งเน้นการขับเคลื่อน “อุตสาหกรรมฮาลาลสู่ตลาดโลก” เพื่อพัฒนาผู้ประกอบการฮาลาลด้วยวิทยาศาสตร์ เทคโนโลยีและนวัตกรรม รวมถึงส่งเสริมและสนับสนุนให้ประเทศไทยเป็นฐานการผลิตและส่งออกสินค้าและบริการฮาลาลที่สําคัญในภูมิภาคอาเซียนและระดับโลก” นายคารม ย้ํา
รัฐบาลไทย-ข่าวทำเนียบรัฐบาล-​นายกฯ หารือคณะผู้บริหารบริษัทฮอนด้า ย้ำจะไม่มีใครถูกทิ้งไว้ข้างหลัง พร้อมสนับสนุนการผลิตยานยนต์ไฟฟ้าในไทย เสริมสร้างความเป็นกลางทางคาร์บอนอย่างยั่งยืนร่วมกัน
วันพฤหัสบดีที่ 23 พฤศจิกายน 2566
23/11/2566
​นายกฯ หารือคณะผู้บริหารบริษัทฮอนด้า ย้ําจะไม่มีใครถูกทิ้งไว้ข้างหลัง พร้อมสนับสนุนการผลิตยานยนต์ไฟฟ้าในไทย เสริมสร้างความเป็นกลางทางคาร์บอนอย่างยั่งยืนร่วมกัน
​นายกฯ หารือคณะผู้บริหารบริษัทฮอนด้า ย้ําจะไม่มีใครถูกทิ้งไว้ข้างหลัง พร้อมสนับสนุนการผลิตยานยนต์ไฟฟ้าในไทย เสริมสร้างความเป็นกลางทางคาร์บอนอย่างยั่งยืนร่วมกัน
วันนี้ (23 พฤศจิกายน 2566) เวลา 14.00 น. ณ ห้องสีม่วง ตึกไทยคู่ฟ้า ทําเนียบรัฐบาล นายโทชิโอะ คุวาฮาระ (Mr. Toshio Kuwahara) ประธานบริษัท เอเชี่ยน ฮอนด้า มอเตอร์ จํากัด (สํานักงานใหญ่ฮอนด้าประจําภูมิภาคเอเชียและโอเชียเนีย) และ นายฮิเดโอะ คาวาซากะ ประธานกรรมการบริหาร บริษัท ฮอนด้า ออโตโมบิล (ประเทศไทย) จํากัด และคณะผู้บริหาร เยี่ยมคารวะ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง โดยนายชัย วัชรงค์ โฆษกประจําสํานักนายกรัฐมนตรี เปิดเผยสาระสําคัญ ดังนี้
นายกรัฐมนตรียินดีที่ได้พบหารือในวันนี้ เป็นโอกาสสําคัญที่ทําให้ได้รับทราบถึงความต้องการที่จะเป็นแนวทางสําหรับอุตสาหกรรมยานยนต์ในอนาคต นายกรัฐมนตรีเน้นย้ําเสมอว่า ญี่ปุ่นเป็นมิตรประเทศที่สําคัญของไทยอย่างยาวนาน ไม่ใช่เพียงบริษัทใดบริษัทหนึ่งเท่านั้น แต่รวมไปถึงทุกบริษัทของญี่ปุ่นด้วย โดยกว่า 50 ปีที่ผ่านมา บริษัทญี่ปุ่นมีส่วนสําคัญอย่างยิ่งที่สนับสนุนประเทศไทยให้สามารถเป็นอยู่ได้อย่างทุกวันนี้ พร้อมเชื่อมั่นว่าไทยจะร่วมงานกับทุกบริษัทในการผลักดันการดําเนินการและพัฒนาการผลิตยานยนต์ และต่อยอดไปในภาคการผลิตอื่น ๆ ซึ่งจะไม่มีใครถูกทิ้งไว้ข้างหลัง
ด้านบริษัทฮอนด้ากล่าวขอบคุณสําหรับความอนุเคราะห์จากรัฐบาลไทยด้วยดีเสมอมา ไทยเป็นฐานการผลิตยานยนต์ที่สําคัญของภูมิภาค รวมทั้งยังเป็นฐานการส่งออกที่ใหญ่ที่สุดของฮอนด้าทั่วโลกด้วย โดยบริษัทแสดงความมุ่งมั่นที่จะสานต่อการดําเนินธุรกิจในไทย และสนับสนุนนโยบายด้านพลังงานสะอาดและมาตรการยานยนต์ไฟฟ้าของรัฐบาล ซึ่งสอดคล้องกับแนวทางที่ฮอนด้าให้ความสําคัญ โดยเฉพาะการสร้างความเป็นกลางทางคาร์บอนควบคู่ไปกับการลดการเสียชีวิตจากอุบัติเหตุจราจร พร้อมมีแนวทางที่จะเพิ่มสัดส่วนการผลิตทั้งรถยนต์ไฟฟ้าและรถจักรยานยนต์ไฟฟ้า BEV ในไทย ซึ่งจะเริ่มต้นขึ้นในเดือนธันวาคม 2566 นี้
โอกาสนี้ ทั้งสองฝ่ายได้หารือร่วมกันในประเด็นด้านมาตรการอุตสาหกรรมยานยนต์ของไทย ซึ่งนายกรัฐมนตรีได้มอบหมายให้ BOI และหน่วยงานที่เกี่ยวข้องพิจารณาต่อไป เพื่อกําหนดแนวทางและมาตรการที่เหมาะสม เป็นประโยชน์ร่วมกันและส่งเสริมความร่วมมือในตลอดกระบวนการของ Supply Chain โดยให้ความเชื่อมั่นว่า รัฐบาลจะทําให้การบรรลุเป้าหมายความเป็นกลางทางคาร์บอน เกิดประโยชน์แก่ทุกฝ่าย ทั้งในช่วงเปลี่ยนการผ่านจากรถสันดาป ไปสู่ภาคอุตสาหกรรม EV อีกทั้งในช่วงเดือนธันวาคม 2566 นี้ นายกรัฐมนตรีมีกําหนดการที่จะเดินทางเยือนประเทศญี่ปุ่น จึงเชื่อมั่นว่าทั้งสองฝ่ายจะสามารถต่อยอดในประเด็นดังกล่าวเพื่อแลกเปลี่ยนข้อคิดเห็นให้เกิดผลประโยชน์ที่ครอบคลุมความต้องการของผู้ประกอบการได้
รัฐบาลไทย-ข่าวทำเนียบรัฐบาล-รัฐมนตรีฯ พิมพ์ภัทรา ร่วมพิธีถวายผ้าพระกฐินพระราชทานสำนักนายกรัฐมนตรี ประจำปี 2566 ณ วัดราชผาติการาม ยอดเงินถวายผ้าพระกฐินฯ รวม 12 ล้านบาท
วันพฤหัสบดีที่ 23 พฤศจิกายน 2566
23/11/2566
รัฐมนตรีฯ พิมพ์ภัทรา ร่วมพิธีถวายผ้าพระกฐินพระราชทานสํานักนายกรัฐมนตรี ประจําปี 2566 ณ วัดราชผาติการาม ยอดเงินถวายผ้าพระกฐินฯ รวม 12 ล้านบาท
รัฐมนตรีฯ พิมพ์ภัทรา ร่วมพิธีถวายผ้าพระกฐินพระราชทานสํานักนายกรัฐมนตรี ประจําปี 2566 ณ วัดราชผาติการาม ยอดเงินถวายผ้าพระกฐินฯ รวม 12 ล้านบาท
วันที่ 22 พฤศจิกายน 2566 นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม พร้อมด้วย นางสาวศิรินันท์ ศิริพานิช ผู้ช่วยรัฐมนตรีประจํากระทรวงอุตสาหกรรม นางสาวไพลิน เทียนสุวรรณ เลขานุการรัฐมนตรีว่าการกระทรวงอุตสาหกรรม และนายเอกภัทร วังสุวรรณ รองปลัดกระทรวงอุตสาหกรรม เข้าร่วมพิธีถวายผ้าพระกฐินพระราชทานสํานักนายกรัฐมนตรี ประจําปี 2566 โดยมี นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เป็นประธานในพิธี ณ วัดราชผาติการาม แขวงวชิรพยาบาล เขตดุสิต กรุงเทพมหานคร
โอกาสนี้ นายกรัฐมนตรีถวายความเคารพ และถวายธูปเทียนแพ พระบรมฉายาลักษณ์พระบาทสมเด็จพระเจ้าอยู่หัว ก่อนหยิบผ้าพระกฐินพระราชทานจากพาน เดินเข้าสู่พระอุโบสถ แล้ววางผ้าพระกฐินบนพานแว่นฟ้าหน้าพระราชวชิรวิมล (สุริยา สุเมโธ) จากนั้น นายกรัฐมนตรีวางพวงมาลัยถวายสักการะพระบรมอัฐิรัชกาลที่ 4 และพระบรมอัฐิรัชกาลที่ 5 แล้วนายกรัฐมนตรีจุดธูปเทียนบูชาพระรัตนตรัย กล่าวคํานมัสการ กล่าวคําถวายผ้าพระกฐิน วางผ้าพระกฐินบนพานแว่นฟ้า ยกพานผ้าพระกฐินประเคน แล้วประเคนพานเทียนพระปาติโมกข์
ต่อจากนั้น พระสงฆ์กระทําพิธีอปโลกน์ และสวดญัตติทุติยกรรม พระสงฆ์รูปที่ได้รับฉันทานุมัติให้เป็นผู้ครองผ้าพระกฐินลงไปครองผ้า นายกรัฐมนตรีถวายเครื่องบริวารกฐิน โดยมีคณะรัฐมนตรี ข้าราชการชั้นผู้ใหญ่ ถวายเครื่องไทยธรรมแด่พระสงฆ์ เลขาธิการนายกรัฐมนตรีประกาศยอดเงินที่ถวายให้ทราบทั่วกัน ต่อจากนั้นนายกรัฐมนตรีถวายจตุปัจจัยแด่ประธานพระสงฆ์ พระสงฆ์อนุโมทนา นายกรัฐมนตรีกรวดน้ํา รับพร เสร็จแล้วกราบลาพระประธานและพระสงฆ์ โดยยอดเงินที่ถวายผ้าพระกฐินพระราชทานสํานักนายกรัฐมนตรี ประจําปี 2566 รวมยอดกฐินจํานวน 12,000,000 บาท
รัฐบาลไทย-ข่าวทำเนียบรัฐบาล-สำนักงานสลากฯ มอบยางยืดเหยียดเพื่อสุขภาพ จากใจจิตอาสากิจกรรม GLO Forwarding of Happiness
วันพฤหัสบดีที่ 23 พฤศจิกายน 2566
23/11/2566
สํานักงานสลากฯ มอบยางยืดเหยียดเพื่อสุขภาพ จากใจจิตอาสากิจกรรม GLO Forwarding of Happiness
สํานักงานสลากฯ มอบยางยืดเหยียดเพื่อสุขภาพ จากใจจิตอาสากิจกรรม GLO Forwarding of Happiness  รวมพลังแห่งการให้ ส่งต่อพลังความสุขเพื่อคนไทย ให้กับศูนย์การแพทย์ปัญญานันทภิกขุ ชลประทาน
พันโท หนุน ศันสนาคม ผู้อํานวยการสํานักงานสลากกินแบ่งรัฐบาล และนางตุ้มทอง มุสิกรัตน์ รองผู้อํานวยการ มอบยางยืดเหยียดเพื่อสุขภาพให้กับศูนย์การแพทย์ปัญญานันทภิกขุ ชลประทาน โดยมี นายแพทย์พลากร ศรีนิธิวัฒน์ รองผู้อํานวยการฝ่ายการแพทย์ รักษาการแทนผู้อํานวยการศูนย์การแพทย์ปัญญานันทภิกขุ ชลประทาน เป็นผู้รับมอบ เมื่อวันที่ 23 พฤศจิกายน 2566 ณ อาคารผู้ป่วย 20 ชั้น ห้องกายภาพ ชั้น 4 ศูนย์การแพทย์ปัญญานันทภิกขุ ชลประทาน
พันโท หนุน ศันสนาคม ผู้อํานวยการสํานักงานสลากกินแบ่งรัฐบาล กล่าวว่า ยางยืดเหยียดเพื่อสุขภาพทั้งหมดที่นํามามอบให้กับ ศูนย์การแพทย์ปัญญานันทภิกขุ ชลประทาน ในวันนี้ มาจากการร่วมแรงร่วมใจของพี่น้องประชาชนที่เข้าร่วมกิจกรรม GLO Forwarding of Happiness รวมพลังแห่งการให้ ส่งต่อพลังความสุขเพื่อคนไทย ที่สํานักงานสลากกินแบ่งรัฐบาลจัดขึ้นเมื่อเร็วๆ นี้ โดยกิจกรรมต่างๆ ที่จัดขึ้นนั้น ได้มุ่งเน้นสร้างการรับรู้ด้านการเป็นผู้ให้เพื่อสังคม เป็นการให้ในหลากหลายรูปแบบ โดยมีสํานักงานสลากกินแบ่งรัฐบาล ทําหน้าที่เป็นสะพานเชื่อมต่อการให้ ไม่ว่าจะเป็นการให้ความสุข การให้ด้วยใจ การให้ในรูปแบบของการแบ่งปัน และการให้โดยไม่หวังสิ่งใดตอบแทน
ผู้อํานวยการสํานักงานสลากกินแบ่งรัฐบาล กล่าวในตอนท้ายว่า ขอขอบคุณทุกท่านที่ร่วมเป็นส่วนหนึ่งในการเป็นผู้ให้ ส่งต่อพลังความสุขเพื่อคนไทย ร่วมกับ สํานักงานสลากกินแบ่งรัฐบาล และขอยืนยันว่า การให้คือรางวัลที่ดีที่สุด ที่จะสร้างความสุขอย่างยั่งยืนต่อไป
รัฐบาลไทย-ข่าวทำเนียบรัฐบาล-5 รัฐมนตรีหญิง ร่วมใจ..รวมพลัง รณรงค์ต่อต้านการใช้ความรุนแรงในทุกรูปแบบ
วันพฤหัสบดีที่ 23 พฤศจิกายน 2566
5 รัฐมนตรีหญิง ร่วมใจ..รวมพลัง รณรงค์ต่อต้านการใช้ความรุนแรงในทุกรูปแบบ
.....
วันที่ 25 พ.ย.ของทุกปี ถือเป็น "วันขจัดความรุนแรง ต่อสตรีสากล" ที่องค์การสหประชาชาติประกาศรับรอง สําหรับประเทศไทยกําหนดให้เดือนพ.ย. เป็น "เดือนรณรงค์ ยุติความรุนแรงต่อ เด็ก สตรี และคนในครอบครัว โดยกระทรวงพัฒนาสังคมและความมั่นคงของมนุษย์ เตรียมจัดแคมเปญรณรงค์ตลอดทั้งสัปดาห์เพื่อให้สังคมได้ตระหนักและร่วมป้องกันและขจัดความรุนแรงต่อเด็กและสตรีให้หมดสิ้นไป
.
ขณะเดียวกันยังได้รวบรวมจุดยืนและนโยบายของรัฐมนตรีผู้หญิง 5 คน ที่ร่วมกันต่อต้านการใช้ความรุนแรงต่อสตรีอีกด้วย โดยคลิปวิดิโอจุดยืนของ 5 รัฐมนตรี จะเผยให้สาธารณะใด้ชมภายในวันที่ 25 พ.ย. 66
.
นางสาวพิมพ์ภัทรา วิชัยกุล รมว. อุตสาหกรรม : แนวทางป้องกันการใช้ความรุนแรงในการทํางาน สถานประกอบการ โรงงาน ที่อาจถูกคุกคาม ถูกข่มเหงหรือ ถูกทําร้าย
นางสาวศุภมาส อิศรภักดี รมว. การอุดมศึกษา วิทยาศาสตร์ วิจัย และนวัตกรรม : ความรุนแรงที่เกิดขึ้นในสถานศึกษา
นางมนพร เจริญศรี รมช. คมนาคม : ปัญหาความปลอดภัยทางเพศในการเดินทางขนส่งสาธารณะ
นางสาวสุดาวรรณ หวังศุภกิจโกศล รมว. ท่องเที่ยวและกีฬา : รณรงค์ยุติความรุนแรงในพื้นที่สาธารณะที่เกี่ยวข้องกับการท่องเที่ยวในหลายรูปแบบ
นางพวงเพ็ชร ชุนละเอียด รมต. สํานักนายกฯ : ประเด็นสื่อกับความรุนแรงต่อเด็ก สตรี และบุคคลในครอบครัว
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-สรรพสามิตแจงกรณีเข้าตรวจสอบร้านหมาล่าย่านห้วยขวาง ระบุเป็นไปด้วยความชอบธรรม
วันพฤหัสบดีที่ 23 พฤศจิกายน 2566
23/11/2566
สรรพสามิตแจงกรณีเข้าตรวจสอบร้านหมาล่าย่านห้วยขวาง ระบุเป็นไปด้วยความชอบธรรม
สรรพสามิตชี้แจงกรณีเข้าตรวจสอบร้านหมาล่าย่านห้วยขวาง เป็นไปด้วยความชอบธรรม พร้อมกําชับเจ้าหน้าที่ให้ปฏิบัติหน้าที่ตามระเบียบราชการ หากพบเจ้าหน้าที่มีพฤติกรรมไม่เหมาะสม ขัดต่อจริยธรรม จะมีมาตรการลงโทษอย่างเด็ดขาด
เมื่อวันที่ 23 พฤศจิกายน 2566 นายภาคภูมิ ตันธนศรีกุล เลขานุการกรม ในฐานะรองโฆษกกรมสรรพสามิต เปิดเผยว่าตามที่ปรากฏข่าวทางสื่อออนไลน์เกี่ยวกับกรณีที่มีผู้ประกอบการร้านอาหารจีนย่านห้วยขวาง เข้าร้องเรียนกับกองบังคับการปราบปราม หลังถูกชาย 4-5 คน อ้างตัวว่าเป็นเจ้าหน้าที่สรรพสามิต บุกมาตรวจที่ร้าน โดยมีการนําใบอนุญาตขายสุรายาสูบ กลับไปด้วยนั้น กรมสรรพสามิตขอชี้แจงข้อเท็จจริงดังนี้
จากการตรวจสอบพบว่าบุคคลที่ปรากฏในข่าวเป็นเจ้าหน้าที่สรรพสามิต สํานักงานสรรพสามิตภาคที่ 10 จํานวน 6 ราย ประกอบด้วย ข้าราชการ 2 ราย ลูกจ้างชั่วคราว 2 ราย และพนักงานขับรถ 2 ราย และภาพที่ปรากฏในสื่อออนไลน์ คือ ภาพที่อยู่ระหว่างการเข้าตรวจสอบใบอนุญาตขายสุราและยาสูบ ที่ร้านขายอาหารจีน (ร้านหมาล่า) ในเขตห้วยขวาง โดยในการปฏิบัติงานได้มีเจ้าหน้าที่เข้าไปตรวจในร้าน 4 ราย และได้ขอตรวจใบอนุญาตขายสุราและยาสูบแล้วพบว่ามีใบอนุญาตถูกต้อง จึงได้มีการให้เจ้าของร้านเซ็นในใบอนุญาตตรวจค้น โดยไม่ได้มีการดําเนินคดีแต่อย่างใด
สําหรับข้อสงสัยเรื่องการนําใบอนุญาตขายสุรายาสูบของร้านไปด้วย เจ้าหน้าที่ชี้แจงว่าไม่ได้มีเจตนาแอบแฝงแต่อย่างใด แต่เกิดจากเหตุสุดวิสัยระหว่างการปฏิบัติหน้าที่ และเจ้าหน้าที่ได้นําใบอนุญาตฯ ไปคืนเจ้าของร้านเป็นที่เรียบร้อยแล้ว ส่วนกรณีที่ผู้เสียหายอ้างว่าเจ้าหน้าที่มีการขึ้นไปชั้น 2 โดยไม่ได้รับอนุญาตนั้น กรมฯ ขอชี้แจงว่าร้านอาหารดังกล่าวมีลักษณะ 2 ชั้น ในขณะเข้าตรวจค้นแม้ว่าชั้นสองยังไม่ได้เปิดให้บริการ แต่อย่างไรก็ดีตามมาตรา 123 แห่งพระราชบัญญัติภาษีสรรพสามิต พ.ศ. 2560 เจ้าหน้าที่สามารถเข้าตรวจสอบสิ่งของผิดกฎหมายได้ในเวลาทําการของสถานประกอบการโดยไม่ต้องมีหมายค้น และได้แจ้งให้เจ้าของร้านทราบก่อนแล้ว
กรมฯ ขอยืนยันว่า การปฏิบัติหน้าที่ของเจ้าพนักงานดังกล่าวเป็นไปด้วยความชอบธรรม และตามหลักปฏิบัติหน้าที่ตามระเบียบราชการ ไม่ได้มีเจตนาให้ผู้ประกอบการเกิดความเสียหาย สําหรับข้อกังวลของผู้ประกอบการเรื่องที่ใบอนุญาตขายสุราและยาสูบที่ถูกเจ้าหน้าที่นําไปนั้น กรมฯ ขอชี้แจงว่า เจ้าหน้าที่ไม่สามารถนําใบอนุญาตฯ ดังกล่าวไปดําเนินคดีใด ๆ ต่อผู้ประกอบการได้ เนื่องจากผู้ประกอบการปฏิบัติถูกต้องตามกฎหมายทุกประการ
ทั้งนี้ กรมฯ ขอประชาสัมพันธ์ไปถึงผู้ประกอบการว่า หากเกิดเหตุที่ใบอนุญาตขายสุราและยาสูบของท่านสูญเสีย ท่านสามารถขอออกใบอนุญาตใหม่ได้ที่สํานักงานสรรพสามิตพื้นที่ที่ร้านค้าตั้งอยู่
ในส่วนของกรณีที่มีเจ้าหน้าที่บางส่วนมีพฤติกรรมไม่เหมาะสม โดยเฉพาะการไม่สวมเครื่องแบบระหว่างปฏิบัติหน้าที่ กรมฯ จะมีการลงโทษตามระเบียบของราชการโดยไม่มีข้อยกเว้น และจะมีการกําชับเจ้าหน้าที่สรรพสามิตทั่วประเทศให้ปฏิบัติหน้าที่ตามระเบียบของราชการอย่างเคร่งครัด หากพบเจ้าหน้าที่มีพฤติกรรมไม่เหมาะสม ขัดต่อจริยธรรม จะมีมาตรการลงโทษอย่างเด็ดขาด
หากผู้ใดพบการกระทําความผิดของเจ้าหน้าที่สรรพสามิต หรือพบการกระทําผิดกฎหมายสรรพสามิต สามารถแจ้งได้ที่สายด่วน 1713 หรืออีเมล์ excise_hotline@excise.go.th
https://webdev.excise.go.th/act2560/files/secretary/press16.pdf
รัฐบาลไทย-ข่าวทำเนียบรัฐบาล-อุ่นไอรัก คลายความหนาว ปันน้ำใจ หอบผ้าห่มและผัก ขึ้นดอยมอบชาวบ้าน บ้านแม่สลิดหลวง
วันพฤหัสบดีที่ 23 พฤศจิกายน 2566
อุ่นไอรัก คลายความหนาว ปันน้ําใจ หอบผ้าห่มและผัก ขึ้นดอยมอบชาวบ้าน บ้านแม่สลิดหลวง
หน่วยเฉพาะกิจกรมทหารพรานที่ 35 โดย กองร้อยทหารพรานที่ 3507 ร่วมกับครูและนักเรียนโรงเรียนบ้านแม่สลิดหลวงวิทยาคม หมู่ที่2 ตําบลแม่สอง อําเภอท่าสองยาง จังหวัดตาก ร่วมกันเก็บผักบุ้ง ภายในโครงการทหารพันธุ์ดี “ชุมชนเบิกบาน อาหารปลอดภัย
ตามพระราชดําริของสมเด็จพระกนิษฐาธิราชเจ้ากรมสมเด็จพระเทพรัตนราชสุดาฯ สยามบรมราชกุมารี เพื่อนําไปประกอบอาหารกลางวันให้กับนักเรียนภายในโรงเรียน ตามแนวหลักปรัชญาเศรษฐกิจพอเพียง
อีกทั้งยังได้ นําผักบุ้งที่ได้มาจากโครงการทหารพันธุ์ดีนําไปแจกให้กับราษฎรผู้ที่ยากไร้ ในพื้นที่ห่างไกลตามแนวชายแดน พร้อมกับผ้าห่มกันหนาว จํานวน 20 ผืน 5 ครัวเรือน เพื่อใช้ห่มในห้วงฤดูหนาว และลดภาระค่าใช้จ่ายในครัวเรือน และที่สําคัญเป็นการสร้างความสัมพันธ์อันดีระหว่างทหารกับราษฎรในพื้นที่อีกด้วย
รัฐบาลไทย-ข่าวทำเนียบรัฐบาล-รมว.พิมพ์ภัทรา หารือ บ.มิตซูบิชิ ชื่นชมช่วยพัฒนาทักษะฝีมือแรงงานยานยนต์ ให้ตรงกับตลาดโลก
วันพุธที่ 22 พฤศจิกายน 2566
22/11/2566
รมว.พิมพ์ภัทรา หารือ บ.มิตซูบิชิ ชื่นชมช่วยพัฒนาทักษะฝีมือแรงงานยานยนต์ ให้ตรงกับตลาดโลก
รมว.พิมพ์ภัทรา หารือ บ.มิตซูบิชิ ชื่นชมช่วยพัฒนาทักษะฝีมือแรงงานยานยนต์ ให้ตรงกับตลาดโลก
วันที่ 21 พฤศจิกายน 2566 นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม ร่วมหารือกับนายสึจิ โนโบรุ ประธานคณะกรรมการ บริษัท มิตซูบิชิ มอเตอร์ (ประเทศไทย) นายโคอิโตะ เออิอิชิ กรรมการผู้จัดการใหญ่ บริษัท มิตซูบิชิ มอเตอร์ (ประเทศไทย) และคณะ เกี่ยวกับนโยบายกระทรวงอุตสาหกรรมที่เกี่ยวข้องกับอุตสาหกรรมยานยนต์ โดยมี นางสาวศิรินันท์ ศิริพาณิชย์ ผู้ช่วยรัฐมนตรีประจํากระทรวงอุตสาหกรรม นายดนัยณัฏฐ์ โชคอํานวย ที่ปรึกษารัฐมนตรีว่าการกระทรวงอุตสาหกรรม นางสาวไพลิน เทียนสุวรรณ เลขานุการรัฐมนตรีว่าการกระทรวงอุตสาหกรรม นางศิริเพ็ญ เกียรติเฟื่องฟู รองผู้อํานวยการสํานักงานเศรษฐกิจอุตสาหกรรม และผู้บริหารกระทรวงอุตสาหกรรม ร่วมด้วย ณ ห้องประชุม อก.1 ชั้น 2 อาคารสํานักงานกระทรวงอุตสาหกรรม
รัฐมนตรีว่าการกระทรวงอุตสาหกรรม กล่าวว่า ขอบคุณที่ประเทศญี่ปุ่น และบริษัท มิตซูบิชิ มอเตอร์ เลือกประเทศไทยเป็นฐานการผลิตมากว่า 60 ปี และมีการผลิตเพื่อส่งออกไปยัง 120 ประเทศทั่วโลก ทําให้เกิดการจ้างงานในไทยกว่า 7,000 คน และขอชื่นชมบริษัทฯ ที่มีการจัดฝึกอบรมเพื่อพัฒนาทักษะ พัฒนาฝีมือแรงงานไทยด้านอุตสาหกรรมยานยนต์ ให้ตรงกับความต้องการของตลาดโลก ทําให้แรงงานไทยมีมาตรฐานที่สูงขึ้น และยังมีการใช้ชิ้นส่วนภายในประเทศกว่า 90 % สําหรับการประกอบรถยนต์ ทําให้เกิดเม็ดเงินในประเทศเพิ่มขึ้น กระทรวงฯ ขอให้เชื่อมั่นในภาครัฐที่ให้ความสําคัญในการเป็นฐานการผลิตและส่งออกยานยนต์ ที่ยังคงให้ความสําคัญกับการทํางานที่เดินไปข้างหน้าให้ทันกับยุคสมัยและเทคโนโลยี แต่ก็ไม่ทิ้งใครไว้ข้างหลัง ทั้งการสนับสนุนการใช้รถยนต์ไฟฟ้า แต่ยังให้ความสําคัญกับรถยนต์สันดาป ซึ่งหากภาคเอกชนมีข้อสังเกตหรือต้องการให้กระทรวงฯ ช่วยส่งเสริมในส่วนใดก็สามารถให้คําแนะนําได้ เพื่อให้ภาคอุตสาหกรรมยานยนต์ของไทยก้าวหน้าทัดเทียมนานาประเทศ
รัฐบาลไทย-ข่าวทำเนียบรัฐบาล-ปลัดดีอี เปิดประชุม ASEAN ICT Forum :  คุ้มครองเด็กจากภัยทางออนไลน์
วันพฤหัสบดีที่ 23 พฤศจิกายน 2566
ปลัดดีอี เปิดประชุม ASEAN ICT Forum :  คุ้มครองเด็กจากภัยทางออนไลน์
ปลัดดีอี เปิดประชุม ASEAN ICT Forum :  คุ้มครองเด็กจากภัยทางออนไลน์
วันนี้ (23 พ.ย.66) ศาสตราจารย์พิเศษ วิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ปลัดดีอี) ร่วมกล่าวเปิดงานการประชุม ASEAN ICT Forum ครั้งที่ 2 ว่าด้วยการคุ้มครองเด็กจากภัยทางออนไลน์ (The 2nd Annual ASEAN ICT Forum on Child Online Protection จัดโดย กระทรวงดิจิทัลเพื่อเศรษฐกิจและสังคม ร่วมกับกระทรวงการพัฒนาสังคมและความมั่นคงของมนุษย์ (พม.) และคณะกรรมาธิการอาเซียนว่าด้วยการส่งเสริมและคุ้มครองสิทธิสตรีและสิทธิเด็ก (ACWC) ด้านสิทธิเด็กของประเทศไทย จัดขึ้นเพื่อหารือการคุ้มครองเด็กให้ปลอดภัยผ่านการปฏิรูปกฎหมายและกฎระเบียบ การส่งเสริมการเข้าถึงกระบวนการยุติธรรม การวิจัยในการป้องกันอันตรายทางออนไลน์ และการสร้างความเข้มแข็งในการหาทางออกร่วมกัน โดยเฉพาะแพลตฟอร์มต่างประเทศ ในการจัดการเนื้อหาที่ไม่เหมาะสมและป้องกันปัญหาการหลอกลวงทางออนไลน์ ณ โรงแรมพูลแมน คิงส์พาวเวอร์ กรุงเทพฯ
____________________________﻿
รัฐบาลไทย-ข่าวทำเนียบรัฐบาล-ปลัดฯ ณัฐพล เปิดงาน METALEX 2023 ครั้งที่ 37 จัดเต็มเครื่องจักรกลและเทคโนโลยี เพิ่มศักยภาพการแข่งขันสร้างอุตสาหกรรมเศรษฐกิจ ขับเคลื่อนเศรษฐกิจประเทศ
วันพุธที่ 22 พฤศจิกายน 2566
22/11/2566
ปลัดฯ ณัฐพล เปิดงาน METALEX 2023 ครั้งที่ 37 จัดเต็มเครื่องจักรกลและเทคโนโลยี เพิ่มศักยภาพการแข่งขันสร้างอุตสาหกรรมเศรษฐกิจ ขับเคลื่อนเศรษฐกิจประเทศ
ปลัดฯ ณัฐพล เปิดงาน METALEX 2023 ครั้งที่ 37 จัดเต็มเครื่องจักรกลและเทคโนโลยี เพิ่มศักยภาพการแข่งขันสร้างอุตสาหกรรมเศรษฐกิจ ขับเคลื่อนเศรษฐกิจประเทศ
วันที่ 22 พฤศจิกายน 2566 ดร.ณัฐพล รังสิตพล ปลัดกระทรวงอุตสาหกรรม เป็นประธานเปิดงาน METALEX 2023 มหกรรมเครื่องจักรกลและเทคโนโลยีโลหการอันดับหนึ่งของอาเซียน โดยมี คุณวราภรณ์ ธรรมจรีย์ กรรมการผู้จัดการ อาร์เอ็กซ์ เทรดเด็กซ์ และคณะผู้จัดงานนิทรรศการ ให้การต้อนรับ ณ ห้องแกรนด์ฮอลล์ 203 ศูนย์นิทรรศการและการประชุมไบเทค บางนา
ปลัดฯ ณัฐพล กล่าวว่า งานเมทัลเล็กซ์ 2023 เป็นงานแสดงเครื่องจักรกลและเทคโนโลยีโลหการอันดับหนึ่งของอาเซียน ที่จะเชื่อมโยงผู้ประกอบการอุตสาหกรรมโลหการในภูมิภาคอาเซียน และผู้ค้าชั้นนําจากทุกมุมโลกให้มาพบกันและร่วมสร้างกลไกเพื่อยกระดับให้อุตสาหกรรมโลหการก้าวหน้าขึ้นไป ซึ่งครั้งนี้ จัดขึ้นเป็นครั้งที่ 37 แล้ว โดยมีหัวข้อการจัดงานภายใต้แนวคิด “The Innovators” หรือ “นวัตกร” ซึ่งเป็นแนวคิดที่น่าสนใจ และตรงกับนโยบายของกระทรวงอุตสาหกรรม ที่ผู้ประกอบการจําเป็นต้องได้รับการพัฒนาในดําเนินธุรกิจเพื่อสร้างศักยภาพในการแข่งขันยุคใหม่
โดย กระทรวงอุตสาหกรรม ได้ให้ความสําคัญกับการพัฒนาและปรับเปลี่ยนเครื่องจักรการผลิตเพื่อให้การผลิตมีประสิทธิภาพตลอดทั้งห่วงโซ่อุปทาน โดยลดการใช้พลังงาน และลดการปล่อยคาร์บอน ด้วยการใช้หุ่นยนต์ หรือเครื่องจักรกลอัตโนมัติ รวมทั้งการใช้เทคโนโลยีดิจิทัลเพื่อการวางแผนและบริหารการผลิตแบบ real time โดยผลักดันการพัฒนาผ่านมาตรการต่าง ๆ เพื่อให้ผู้ประกอบการอุตสาหกรรมเปลี่ยนผ่านเข้าสู่อุตสาหกรรม 4.0 ได้อย่างมีประสิทธิภาพ โดยมีมาตรการพัฒนาอุตสาหกรรมหุ่นยนต์และระบบอัตโนมัติ นอกจากนี้ อุตสาหกรรมการผลิตจะไม่สามารถสร้างผลิตภาพและการเจริญเติบโตได้อย่างเต็มที่ หากไม่ได้ใช้เครื่องจักรกลและเทคโนโลยีที่เหมาะสมในการพัฒนาภาคการผลิตอย่างมีประสิทธิภาพ ซึ่งงานเมทัลเล็กซ์ 2023 เป็นที่รู้จักและได้รับการยอมรับในภูมิภาคอาเซียน ว่าเป็นมหกรรมทางเทคโนโลยีเครื่องจักรกลที่นักอุตสาหกรรมโลหการ ผู้ผลิตเครื่องจักรกลระดับแนวหน้า และผู้ค้าจากทั่วภูมิภาค มาร่วมแสดงเทคโนโลยีด้านการผลิตและนวัตกรรมอัจฉริยะอีกด้วย
ทั้งนี้ งาน Metalex ครั้งที่ 37 มีผู้ประกอบการเข้าร่วมจัดแสดงกว่า 25,000 แบรนด์ จาก 50 ประเทศทั่วโลก โดยแบ่ง โซนจัดแสดงออกเป็นประเภทต่าง ๆ ได้แก่ Machine Tool, Sheet, Factory Aotomation, Robot ซึ่งในปีนี้มีส่วนจัดแสดงพิเศษภายในงานเพิ่มมาอีก 3 โซน ได้แก่ Smart Materials, Additive manufacturing และ Artificial Intelligence เทคโนโลยีปัญญาประดิษฐ์ เป็นต้น นอกจากการจัดแสดงเทคโนโลยีแล้ว ภายในงานยังได้รับความร่วมมือจากองค์กรและสมาคมต่าง ๆ จัดสัมมนาในหัวข้อต่าง ๆ 41 หัวข้อ โดยวิทยากร 119 คน โดยจัดขึ้นระหว่างวันที่ 22-25 พฤศจิกายน 2566 ณ บริเวณ ฮอลล์ 98-104 ศูนย์นิทรรศการและการประชุมไบเทค
รัฐบาลไทย-ข่าวทำเนียบรัฐบาล-นายกฯ กล่าวปาฐกถาพิเศษงาน THE STANDARD ECONOMIC FORUM 2023 ในหัวข้อ “FUTURE READY THAILAND เศรษฐกิจไทยในอนาคตแห่งความเปลี่ยนแปลง”
วันพฤหัสบดีที่ 23 พฤศจิกายน 2566
นายกฯ กล่าวปาฐกถาพิเศษงาน THE STANDARD ECONOMIC FORUM 2023 ในหัวข้อ “FUTURE READY THAILAND เศรษฐกิจไทยในอนาคตแห่งความเปลี่ยนแปลง”
.....
นายกฯ กล่าวปาฐกถาพิเศษงาน THE STANDARD ECONOMIC FORUM 2023 ในหัวข้อ “FUTURE READY THAILAND เศรษฐกิจไทยในอนาคตแห่งความเปลี่ยนแปลง”
.
สรุปสาระสําคัญ ดังนี้
> รัฐบาล ตั้งใจจะนําคืนศักดิ์ศรีของคนไทยในเวทีโลกอีกครั้ง และมีความภาคภูมิใจที่ไทยสามารถยืนหยัดได้ในเวทีโลก รวมทั้งมีความสามารถในการแข่งขันกับต่างประเทศได้ โดยการดึงดูดนักลงทุนต่างประเทศมาลงทุนในประเทศ และการใช้การทูตเชิงรุก
> ด้านการท่องเที่ยว เรื่องของ spending per head ของนักท่องเที่ยวที่ต่ําลง รวมถึงระยะเวลาที่นักท่องเที่ยวจะอยู่ในประเทศไทยก็น้อยลง เรื่องนี้เป็นปัญหาใหญ่ที่รัฐบาลและทุกหน่วยงานที่เกี่ยวข้องต้องเชิญชวนให้นักท่องเที่ยวเห็นถึงความคุ้มค่าในการที่จะเดินทางมาไทย
> ปัญหาหนี้ในประเทศไทย ทั้งหนี้ในระบบและหนี้นอกระบบเป็นปัญหาที่กัดกร่อนสังคมไทยมายาวนาน รัฐบาลจะประกาศให้การแก้ปัญหาหนี้นอกระบบเป็นวาระแห่งชาติ โดยในวันที่ 28 พ.ย. นี้ จะมีการแถลงข่าวใหญ่ระหว่างหน่วยงานที่เกี่ยวข้องเพื่อร่วมกันบริหารจัดการแก้ปัญหานี้ให้ได้ รวมถึงการแก้ปัญหาหนี้ในระบบ ซึ่งในวันที่ 12 ธ.ค. 2566 รัฐบาลจะแถลงถึงวิธีการที่จะทําให้หนี้ในระบบดีขึ้นและครอบคลุมไปทุกภาคส่วน ทั้งนี้ หากบริหารจัดการหนี้ดังกล่าวได้เชื่อว่าจะทําให้ชีวิตความเป็นอยู่ของประชาชนดีขึ้น
.
นอกจากนี้ นายกฯ กล่าวว่ารัฐบาลให้ความสําคัญกับภาคการเกษตรและการแก้ปัญหาต่าง ๆ อย่างจริงจังในการดูแลช่วยเหลือภาคการเกษตร
.
อ่านเพิ่มเติม คลิก :https://www.thaigov.go.th/news/contents/details/75117
#ไทยคู่ฟ้า#สื่อสารรัฐบาลไทย
-------------------